Diari Oficial de la Generalitat Valenciana


Sumari del DOGV 5993, del 15-04-2009 (2009/3976)

Informació pública del dictamen sobre el projecte d'urbanització i proposta de conveni urbanístic per a l'execució de les obres d'urbanització del tram del c/ Inés Alcazar, núm. 12.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   5993

Data del DOGV
:   15-04-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/3976


Data del document
:   18-03-2009

Organisme emissor
:   Ajuntament de Nules

Tipus de document
:   Informació Pública

Descriptors 

:   * Nules
    * pla d'urbanisme
    * administració local

Informació pública del dictamen sobre el projecte d'urbanització i proposta de conveni urbanístic per a l'execució de les obres d'urbanització del tram del c/ Inés Alcazar, núm. 12.  
 [2009/3976]  
L'Ajuntament en Ple, en sessió ordinària de data 26 de febrer de 2009, va adoptar entre altres l'acord següent:  
2n. Dictamen sobre el Projecte d'Urbanització Tram Inés Alcázar, Núm. 12 i proposta de conveni urbanístic per a l'execució de les obres d'urbanització tram Inés Alcazar, núm.12, sotmetiment a informació pública.  
Comença la consideració d'este punt de l'orde del dia amb la lectura per part de la secretària del dictamen de la Comissió Informativa d'Urbanisme, Agricultura i Medi Ambient, de data 17 de febrer de 2009, que textualment diu:  
«Dictamen  
Francisco Javier Carratalá Emo, secretari delegat de la Comissió Informativa d'Urbanisme, Agricultura i Medi Ambient, certifique que l'esmentada Comissió, en sessió ordinària celebrada el dia 17 de febrer de 2009, va dictaminar favorablement per set (7) vots a favor i quatre (4) abstencions, la proposta següent:  
2. Projecte d'Urbanització Tram C/ Inés Alcázar, Número 12 i proposta de conveni urbanístic per a l'execució anticipada de les obres d'urbanització del tram c/ Inés Alcázar, número 12, sotmetiment a informació pública.  
Ref. 54964329EKNAMU  
Informe jurídic  
Assumpte: Projecte d'Urbanització Tram C/ Inés Alcázar, Número 12 i proposta de conveni urbanístic per a l'execució anticipada de les obres d'urbanització tram c/ Inés Alcázar, número 12.   
En relació el Projecte d'Urbanització Tram C/ Inés Alcázar, Número 12 i la proposta de conveni urbanístic per a l'execució anticipada de les obres d'urbanització tram c/ Inés Alcázar, número 12,   
Mª Gloria Muñoz Ventura, tècnica d'administració general cap de l'Àrea d'Urbanisme de l'Ajuntament de Nules, informa:  
Vista la instància formulada, en data 19 de desembre de 2008, registre d'entrada número 9506, per Vicente Ramón Martínez Romero, en nom i representació de la mercantil Construcciones Marve, SA, per la qual se sol·licita l'aprovació del Projecte d'Urbanització del Tram carrer Inés Alcázar, Número 12 i l'autorització per a executar amb caràcter anticipat al desenvolupament o l'execució de les obres d'urbanització de les unitats d'execució 9 i 10, les obres d'urbanització corresponents al dit tram de carrer.  
Vista la instància formulada, en data 14 de gener de 2009, registre d'entrada número 354, per Vicente Ramón Martínez Romero, en nom i representació de la mercantil Construcciones Marve, SA, per la qual presenta proposta de conveni urbanístic per a l'execució anticipada de les obres d'urbanització del tram del carrer Inés Alcázar, número 12.   
Vist l'informe emés, en data 13 de febrer de 2009, per l'arquitecte municipal, Rafael Brisach Claramonte, en relació als aspectes tècnics del Projecte d'Urbanització Tram de Carrer Inés Alcázar, Número 12 presentat, que ha de ser objecte de modificació en els termes indicats en este, i les condicions establides en l'esmentat informe tècnic per a autoritzar anticipadament les obres d'urbanització corresponents al dit tram de carrer, la tècnica jurídica que subscriu, quant als aspectes de procediment i forma, basant-se en els principis d'economia, celeritat i eficàcia que regixen l'activitat administrativa i els seus actes i basant-se en les següents  
Consideracions jurídiques  
Llei 16/2005, de 30 de desembre, Urbanística Valenciana.  
Article 155. Tramitació i aprovació de projectes d'urbanització.  
3. Amb independència dels projectes d'urbanització, podran redactar-se i aprovar-se, d'acord amb la normativa de l'ens interessat, projectes d'obres ordinàries que no tinguen com a objecte desenvolupar integralment el conjunt de determinacions d'un pla d'ordenació.  
Article 134.2. Informació pública dels documents d'ordenació, en relació amb els articles 126.f), 132.1.e).  
Disposició addicional quarta: convenis urbanístics   
2. La competència de la seua aprovació per part municipal correspondrà a l'Ajuntament en Ple, amb l'obertura prèvia d'un període d'informació pública per un termini de 20 dies sobre el projecte de conveni.  
Reial Decret Legislatiu 2/2008, de 20 de juny, pel qual s'aprova el Text Refós de la Llei de Sòl.  
Article 11. Publicitat i eficàcia en la gestió pública urbanística  
1. Tots els instruments d'ordenació territorial i d'ordenació i execució urbanístiques, inclosos els de distribució de beneficis i càrregues, així com els convenis que amb el dit objecte se subscriuran per l'administració competent, han de ser sotmesos al tràmit d'informació pública en els termes i pel termini que establisca la legislació en la matèria, que mai podrà ser inferior al mínim exigit en la legislació sobre procediment administratiu comú, i han de publicar-se en la forma i amb el contingut que determinen les lleis.  
Proposa:  
Primer. Sotmetre a informació pública, per un termini de 20 dies, per mitjà de la publicació en el Diari Oficial de la Comunitat Valenciana, en el Butlletí Oficial de la Província de Castelló i anunci al tauler d'anuncis d'este Ajuntament, la proposta de conveni urbanístic per a l'execució anticipada de les obres d'urbanització del tram del carrer Inés Alcázar, número 12, amb caràcter previ a la seua aprovació administrativa; el text de la proposta de conveni és el que a continuació s'indica:   
Proposta de conveni urbanístic per a l'execució anticipada de les obres d'urbanització del tram del carrer Inés Alcázar, núm. 12  
Nules, ... de ... de 2009.  
Reunits  
D'una part, ..., alcalde president de l'Ajuntament d'esta ciutat, assistit en este acte per ..., secretària general de la corporació, només als efectes d'autoritzar, amb les garanties i responsabilitat inherents, les actes d'este conveni, d'acord amb el que disposa l'article 2.h), relatiu a les funcions de fe pública, del Reial Decret 1174/1987, de 18 de setembre, pel qual es regula el règim jurídic dels funcionaris d'administració local amb habilitació de caràcter nacional.  
D'una altra, Vicente Ramón Martínez Romero, major d'edat, casat, veí de Nules, c/ Major, 71-1r, amb NIF 50159729-Y.  
Intervenen  
... ho fa en nom i representació de l'Ajuntament de Nules, d'acord amb les atribucions que li conferix l'article 21.1.b) de la Llei 7/1985, de 2 d'abril, Reguladora de les Bases del Règim Local.  
Vicente Ramón Martínez Romero, en nom i representació de la mercantil Construcciones Marve, SA, domiciliada a Nules, carrer de Sant Antoni, núm. 3 i CIF A-12104907, constituïda per temps indefinit per mitjà d'escriptura atorgada en data 26 d'octubre de 1988 davant del notari de Nules, Enrique Montoliu Ferrer, consta inscrita en el Registre Mercantil de Castelló al tom 367, general de societats, llibre 192, de la Secció Tercera, foli 197 full CS 2.752, representació que té en la seua condició d'administrador solidari d'esta, segons resulta d'escriptura d'elevació a públic d'acords socials atorgada davant del notari de Nules, Fernando Márquez Lerga, en data 8 d'abril de 1999, número 462 del seu protocol; renovat en el seu càrrec en escriptura autoritzada pel mateix notari Fernando Márquez Lerga el 23 de març de 2004.  
Ambdós parts es reconeixen capacitat legal suficient per a la celebració del present conveni amb finalitat urbanística, i posats prèviament d'acord realitzen les següents  
Manifestacions  
I. Finalitat i objecte  
La finalitat d'este conveni és anticipar les obres d'urbanització corresponents a un tram del vial denominat C/ Inés Alcázar, número 12 de Nules conforme amb el projecte d'urbanització que siga objecte d'aprovació per l'administració atenent les correccions establides respecte d'això pels servicis tècnics municipals.   
La parcel·la de Construcciones Marve, SA està ubicada en sòl urbà i esta previst que s'incloga en el projecte d'urbanització que dote totes les parcel·les del seu entorn de la condició de solar. Per la qual cosa està previst que participe en el projecte de quotes de la prolongació del carrer Inés Alcázar que es tramitarà de forma conjunta amb la reparcel·lació de les UA 9 i UA 10.  
És per això que es pretén anticipar les obres d'urbanització del carrer Inés Alcázar que l'Ajuntament té projectades. Les obres consistiran en la part que afecten la part frontal de fatxada del terreny sobre el qual s'està edificant. No obstant això, no totes les obres que es realitzaran seran compatibles i útils per a l'actuació per la qual cosa el projecte de reparcel·lació que en el seu dia es redacte només valorarà les obres d'urbanització compatibles i útils per a l'actuació, i només estes podran ser objecte de compensació al propietari al càrrec dels qual s'hagen executat, conforme establix l'article 403.1 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, modificat pel Decret 36/2007.  
II. Marc jurídic:  
· Legislació bàsica estatal:  
- Article 25.1 de la Llei 30/2007, de 30 d'octubre, de Contractes del Sector Públic.  
- Article 111 del Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local.  
- Article 88.1. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
- Article 11.1 del Reial Decret Legislatiu 2/2008, de 20 de juny, pel qual s'aprova el Text Refós de la Llei de Sòl.  
· Legislació autonòmica:  
- Article 11 i disposició addicional 4a de la Llei 16/2005, de 30 de desembre, de la Generalitat, Urbanística Valenciana.   
- Articles 555 a 557 ambdós inclusivament del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, modificat pel Decret 36/2007.  
- Article 403.1 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, modificat pel Decret 36/2007.  
En virtut amb tot el que s'ha exposat, les parts pel present conveni, estipulen:  
Primera. D'acord amb els criteris i objectius definits en l'apartat anterior, les parts que subscriuen el present conveni acorden les contraprestacions que a continuació es detallen.   
I. Anticipar les obres d'urbanització corresponents a un tram del vial denominat C/ Inés Alcázar, número 12 de Nules conforme amb el projecte d'urbanització que siga aprovat per l'administració atenent les correccions establides respecte d'això pels servicis tècnics municipals, en relació amb el fet que no totes les obres que es realitzaran seran compatibles i útils per a l'actuació per la qual cosa el projecte de reparcel·lació que en el seu dia es redacte només valorarà les obres d'urbanització compatibles i útils per a l'actuació, i només estes podran ser objecte de compensació al propietari a càrrec del qual s'hagen executat.   
II. El cost de les obres d'urbanització del Projecte d'Urbanització Tram C/ Inés Alcázar Núm. 12, satisfetes per la mercantil Construcciones Marve SA, seran deduïdes del que li corresponga satisfer en el projecte de quotes de la prolongació del carrer Inés Alcázar que es tramitarà de forma conjunta amb la reparcel·lació de les UA 9 i UA 10. D'esta manera, Construcciones Marve, SA només ha d'abonar o cobrar, segons resulte, la diferència entre el que li corresponga per quotes i el que li corresponga per la valoració de l'obra d'urbanització anticipada.  
Segona.  
2.1. El present conveni, d'acord amb el que establix la disposició addicional 4a, apartat 2n, de la Llei 16/2005, de 30 de desembre, de la Generalitat, Urbanística Valenciana, s'aprova pel Ple de l'Ajuntament de Nules, amb l'obertura prèvia d'un període d'informació pública per un termini de 20 dies sobre el projecte de conveni.   
2.2. Així mateix, i d'acord amb el que disposa la disposició addicional 4a, apartat 5é de la Llei 16/2005, de 30 de desembre, de la Generalitat, Urbanística Valenciana, s'establix que "El que s'ha convingut amb particulars s'entén sense perjudici de l'exercici amb plenitud per part de l'administració de la potestat de planejament, i sempre estarà sotmés a la condició suspensiva que el pla o instrument corresponent faça possible el seu compliment. L'incompliment d'esta condició no donarà lloc, en cap cas, a responsabilitat de l'administració que haja subscrit el conveni, llevat que el canvi de criteri que determinarà la impossibilitat de compliment li fóra imputable i no es justificara suficientment en raons objectives d'interés públic."  
2.3. Qualsevol de les parts que subscriuen el present conveni queda facultada per a instar de l'altra part l'elevació d'este a escriptura pública.  
2.4. El present conveni té accés al Registre de la Propietat d'acord amb el que preveu la seua normativa específica. Amb este fi els compromisos adquirits en el present conveni, particularment els que afecten els terrenys i la resta de béns immobles vinculen els tercers adquirents dels dits béns, quan tals compromisos hagen sigut inscrits en el Registre de la Propietat.  
2.5. En tot cas, les parts es comprometen en cas de transmissió de les finques afectades pel present conveni a fer constar, en l'escriptura pública que si és el cas s'atorgue o en els contractes privats que se subscriguen, l'existència d'este conveni, així com el contingut d'este, tot això, sense perjudici de la responsabilitat en què puga en cas contrari.  
Tercera.   
3.1. En el no previst en el present conveni s'aplicarà la legislació urbanística, les normes rectores de la contractació administrativa, la de règim local i, supletòriament, el dret administratiu i el Codi Civil.   
3.2. En cas de discrepàncies entre el contingut del present conveni i qualsevol altre dels documents adjuntats per l'urbanitzador, prevaldrà el contingut d'este conveni per ser el que s'ha acordat entre ambdós parts.  
3.3. En cas d'ulterior modificació de la legislació urbanística que afecte les actuacions derivades del present conveni, es procedirà a modificar les clàusules d'este, i es mantindrà el contingut material sense desviacions respecte dels objectius establits.  
Quarta.   
Els litigis que puguen sorgir com a conseqüència de la interpretació i l'aplicació del present conveni se sotmetran a l'orde jurisdiccional contenciós administratiu.   
I en prova de conformitat amb tot el que s'ha acordat, es firma el present conveni, per duplicat exemplar i a un sol efecte, davant meu, la secretària de l'Ajuntament de Nules, al lloc i en les dates indicats ut supra, done fe.  
L'alcalde: ...   
L'administrador solidari de Construcciones Marve, SA: ...  
La secretària general, als sols efectes de donar fe: ...  
Segon. Sotmetre a informació pública, per un termini d'un mes, per mitjà de la publicació en el Diari Oficial de la Comunitat Valenciana, en un diari no oficial d'àmplia difusió a la localitat afectada, en el Butlletí Oficial de la Província de Castelló i anunci al tauler d'anuncis d'este Ajuntament, el Projecte d'Urbanització Tram del Carrer Inés Alcázar, Número 12 de Nules, redactat per Rafael Alberto Ibáñez Sánchez-Robles visat pel Col·legi Territorial d'Arquitectes de Castelló amb el núm. 2006/2119-2, amb caràcter previ a la seua aprovació administrativa.  
Tercer. Notificar individualment als propietaris inclosos en les unitats d'actuació 9 i 10 de Nules a l'efecte de poder formular les al·legacions que als seus drets interessen així com a la mercantil Construcciones Marve, SA.   
Quart. L'expedient podrà consultar-se en l'Àrea d'Urbanisme de l'Ajuntament de Nules sítia en l'edifici de la Cambra Agrària (c/ Colom, núm. 16, 1a planta), en horari d'atenció al públic, de 09.00 a 14.00 hores, de dilluns a divendres.   
Nules, 13 de febrer de 2009.- La TAG cap de l'Àrea d'Urbanisme: María Gloria Muñoz Ventura. El president de la Comissió: José Manuel Casaus Oliver.»  
Després de la lectura, no s'entaula el debat sobre el punt de l'orde del dia. I per tant, es procedix directament a la votació del punt d'orde del dia i es produïx el resultat següent:  
Vots a favor: 14 vots.  
Vots en contra: no cap.  
Abstencions: 3 vots.  
El Ple de la corporació aprova per majoria el dictamen.  
Cosa que es fa pública perquè en prengueu coneixement i als efectes oportuns.  
Nules, 18 de març de 2009.- L'alcalde: Mario Ángel García Báscones.